The Attack On The Person Entered The House - घर में घुसकर व्यक्ति पर किया हमला | Patrika News
The attack on the person entered the house
जेरण गांव में बुधवार अल सवेरे रंजिश को लेकर मोटरसाइकिल पर आए दो नकाबपोशों ने घर में घुसकर एक व्यक्ति पर धारदार हथियार से हमला कर घायल कर दिया
Published: 23 Dec 2015, 11:43 PM IST
भीनमाल. जेरण गांव में बुधवार अल सवेरे रंजिश को लेकर मोटरसाइकिल पर आए दो नकाबपोशों ने घर में घुसकर एक व्यक्ति पर धारदार हथियार से हमला कर घायल कर दिया।
गंभीर घायल को उपचार के लिए शहर के राजकीय चिकित्सालय में भर्ती करवाया गया। जहां उसका इलाज चल रहा है। पुलिस ने मामला दर्ज कर जांच शुरू की। पुलिस निरीक्षक अशोक आंजणा ने बताया कि जेरण निवासी हरचंदराम देवासी ने रिपोर्ट दर्ज करवाई उसका काकाई भाई बगदाराम पुत्र सुजानाराम देवासी घर पर सो रहा था।
उस दौरान रात में मोटरसाइकिल पर आए जेरण निवासी जीवा पुत्र बेसरा रेबारी व अणखोल निवासी सांवला पुत्र हेमा रेबारी ने घर में घुसकर जान से मारने की नीयत उस पर छुरे से वार कर चोटें पहुंचाई। परिवार वालों के शोर मचाने पर आरोपित भाग गए। पुलिस ने मामला दर्ज कर जांच शुरू की।